open-index/open-wikipedia-markdown huggingface dataset:
Kerrang!

***Kerrang!*** er et ukentlig rock-magasin som utgis av medieselskapet Wasted Talent Ltd i Storbritannia.

Bladets tittel er et lydord og stammer fra lyden som lages når man slår i stykker en elektrisk gitar.

*Kerrang!* ble først utgitt 6. juni 1981, med Geoff Barton som redaktør. Det var først et engangsbilag i avisa *[[Sounds]]*, viet til New Wave of British Heavy Metal (NWOBHM) og fremveksten av hardrock-band som AC/DC, hvor gitarist Angus Young figurerte på *Kerrang!*s første forside.

Gjennom 1980-tallet og det tidlige 1990-tall plasserte *Kerrang!* mange thrash- og glam metal-band på forsiden (som Mötley Crüe, Slayer, Metallica, Poison, Testament), men forkastet dem da grungeband som Nirvana ble berømt. Magasinet blir ofte kritisert av leserne for å gjenta denne prosessen hver gang en ny musikktrend blir populær. For eksempel er det mange klager på bladets nåværende vektlegging av emo- og metalcore-musikk, spesielt etter at de hadde My Chemical Romance på forsiden i flere uker sammenhengende etter utgivelsen av albumet *The Black Parade*.

*Kerrang!*s mest suksessfulle periode var rundt årtusenskiftet, under redaktøren Paul Rees, på samme tid som nu-metal-sjangren, med band som Limp Bizkit og Linkin Park, vokste i popularitet. I 2002 tok de igjen rivalen *[[New Musical Express]]* og ble det største ukentlige musikkmagasin i Storbritannia. Rees sluttet for å overta *[[Q (magasin)|Q]]*, og Ashley Bird tok over som redaktør fra 2003 til 2005. Nu-metals tilbakegang i 2003 medførte at *Kerrang!*s salg sank raskt.

Da Paul Brannigan tok over som redaktør i april 2005, ble *Kerrang!*s fokus endret i retning av mer musikalsk mangfoldighet, men også med respekt for magasinets historie. I de følgende månedene dekte *Kerrang!* mere stylistisk varierte band, som My Chemical Romance, HIM, 30 Seconds to Mars, Avenged Sevenfold, Senses Fail, Mastodon og Bullet for My Valentine. Samtidig dekte bladet også eldre band, som Metallica, Slayer, Iron Maiden (som har vært på forsiden oftere enn noe annet band), Nirvana, System of a Down og Green Day. Mere nylig har bladet ivaretatt den økende populariteten til britiske band som Bring Me the Horizon, Enter Shikari, Lostprophets og kanskje aller mest Gallows. 

Ifølge opplagstall utgitt i august 2006 hadde *Kerrang!* igjen blitt større enn *[[New Musical Express]]*. og i februar 2007 solgte *Kerrang!* over 12&nbsp;000 flere eksemplarer pr uke enn rivalen.

I 2008 ble *Kerrang!* solgt fra EMAP til Bauer Media Group, som eier bl.a. Radio Norge.

## Se også
*NME
*Melody Maker
*Q magazine

## Referanser


## Eksterne lenker
* 
* 
*  Kerrang! Radio
Reinkarnasjonsterapi

**Reinkarnasjonsterapien** er en esoterisk retning som befatter seg med å oppdage årsakene til sjelelige forstyrrelser, hovedsakelig nevroser og psykoser som gjør livet vanskelig. Til forskjell fra psykoanalysen leter reinkarnasjonsterapien etter årsakene også i forhenværende kroppslige liv såfremt disse ikke er synlige i det nåværende livet.

## Forutsetniger
### Udødelighet til sjelen
Reinkarnasjonsterapeutene går ut fra antagelsen at det som vanligvis kalles ”sjel” eksisterer uavhengig fra kroppen, dvs. sjelen eksisterer før fødselen og etter den kroppslige døden. Det innebærer at sjelen kan legemliggjøre seg igjen når et nytt barn blir avlet. Ved det overføres både alle erfaringer og uløste problemer og konflikter til det nye kroppslige livet. Vanligvis kan man ikke huske dem direkte; men når man sanser merkelige følelser som tilsynelatende ikke har noen årsak, for eksempel beklemninger eller redsel, antar representantene til denne terapiformen at det ved det dreier seg om hukommelser på tidligere opplevelser.

### Karma
Begrepet *[[karma]]* spiller herved en viktig rolle. Ordet *karma* kommer fra sanskrit og betyr ’dåd, gjering, handling’. I denne her sammenhengen heter det at alt hva vi gjør har en virkning også på oss selv. For eksempel: Når vi fast slår på et bord, kan det hende at bordet bryter sammen. Men samtidig kan det også godt hende at vår hånd kommer til skade. Iallfall gjør hånden oss vondt. Det samme hender på samme måte i større målestokk. Alt vi gjør kommer på en eller annen måte tilbake – og hvis vi dør før slik en virkning, rammer den oss sennere – dvs. i det neste kroppslige livet. Som sagt husker vi det ikke direkte; men vi føler noe ubestemt.

Karma krever at alt må være i balanse. Når balansen er forstyrret, sanser vi det idet vi føler oss noenlunde begrenset i ulike måter, se ovenfor.

## Mål til reinkarnasjonsterapien
Reinkarnasjonsterapien går ut fra at sjelelige forstyrrelser kan nøytraliseres når man får se dem i sammenheng med årsakene, når vi får erkjenne hvorfor vi ble rammet. Derfor har denne terapien som mål å føre pasientene til erkjennelsen til omstendighetene. 

## Midler
For å nå en tilstand av avspenning som gjør slikt et innblikk inn i sjelen mulig, kan anvendes hypnose eller andre avspenningsøvelser.

## Reinkarnasjonsterapeuter
I dag finnes det relativt mange terapeuter som driver denne terapiformen. I Amerika er for eksempel kjente Morris Netherton, Bryan Jameison, Maxwell Maltz eller Roger J. Woolger. Foregangsmannen på dette området i Europa er den bayerske psykologen Thorwald Dethlefsen.

## Kritikk
Det har aldri blitt påvist effekt av reinkarnasjonsterapi gjennom vitenskapelige studier eller påpekt noen sammenheng mellom tidligere liv og fysiske plager. Behandlingsformen har derfor blitt møtt med sterk skepsis i medisinske miljøer.

## Referanser


## Eksterne lenker
* European Association for Regression Therapy
Renin

**Renin** er et enzym som produseres av celler som ligger tett inntil de glatte muskelcellene i den tilførende arteriolen i glomeruli, som ligger inne i nyrens nefron. Renin-produserende cellene er følsomme for blodtrykksvariasjoner da enzymet er med på å regulere blodtrykket, salt og vann i kroppen.
Canon EOS 300D

**Canon EOS 300D** er et nybegynner digitalt speilreflekskamera produsert av canon det ble introdusert 20. august 2003. 
300D ble sett på som en lillebror til Canon EOS 10D
300D var det første kamera som begynte å bruke Canons EF-S-objektivfatning.
Den 17. februar 2005 ble Canon EOS 350D som tok over for 300d.
Bobby Gould

**Robert Anthony «Bobby» Gould** (født 12. juni 1946 i Coventry) er en engelsk fotballtrener og tidligere spiller. 

Han begynte sin spillerkarriere i Coventry City og debuterte allerede som 16-åring i 1963. Han spilte spiss, og laget 40 mål og spilte 82 kamper for klubben før han signerte for Arsenal i februar 1968. 

Senere spilte han for en rekke forskjellige klubber, slik som Wolverhampton Wanderers, West Bromwich Albion og Bristol City. Bobby Gould er for øvrig far til tidligere landslagsspiller og nåværende trener Jonathan Gould.

## Referanser


## Eksterne lenker
*
Elijah Burke

**Elijah Burke** (født 24. mai 1978) er en amerikansk fribryter som for tiden jobber for TNA wrestling. 

## Før WWE
Før WWE var Burke en svært dyktig amatør-bokser. Han hadde blant annet en rekord på 102 knockouts mot 1 diskvalikasjon. I denne perioden bokset han for *Club 5* og *Club Plush*.

## WWE
Etter å ha signert med WWE ble han sendt til "treningsleieren" til WWE kalt OVW (Ohio Walley Wrestling). Der vant han OVW Heavyweight Title. Etter dette gikk han videre til et av WWEs hovedrostere Smackdown. Etter en liten periode ble han flyttet over til det gjenopprettede ECW. Etter han kom til ECW kjempet han mange kamper med tag-team-partneren hans Sylvester Terkay. Etter at Terkey ble fri fra kontrakten med WWE har Elijah jaget ECW Heavywheight-tittelen. Han var også leder for The New Breed som hadde en lang rivalisering med The ECW originals.

## Referanser


## Eksterne lenker
* 
*
KF Tirana

**Klubi Futbollit Tirana** er en fotballklubb fra Tirana i Albania. Klubben ble stiftet i 1920, og hjemmebanen er Selman Stërmasi stadion i Tirana. KS Tirana har blitt seriemester 23 ganger og cupmester 13 ganger. I sesongen 2006/07 ble klubben seriemester.

## Meritter
* **[[Kategoria Superiore]] (26)**: 1930, 1931, 1932, 1934, 1936, 1965, 1966, 1967, 1968, 1970, 1982, 1985, 1988, 1989, 1995, 1996, 1997, 1999, 2000, 2003, 2004, 2005, 2007, 2009, 2020, 2022
* **[[Kupa e Shqipërisë]] (14)**: 1938, 1976, 1977, 1983, 1984, 1986, 1994, 1996, 1999, 2001, 2002, 2006, 2011

## Eksterne lenker
* 
* Klubbens uoffisielle nettsider
Glomerulus

**Glomerulus** er en del av nefronet i nyrene som er med på å sile blodet for avfallstoffer. Mange av arteriene i nyrebarken ender ikke i vanlige kappilærer, men i karakteristiske kapillærnøster omgitt av hver sin kapsel. Disse strukturene kalles glomeruli. Endotelcellene i kapillærnøstene er tett omsluttet av et lag spesialiserte epitelceller, slik at kapillærveggen i praksis består av et dobbelt cellelag med en tykk basalmembran imellom. I denne veggen finnes det tallrike åpninger små åpninger som tillater passasje av vann, ioner og andre små partikler. Mens blodcellene og de store plasmaproteinene blir værende i blodbanen. Det er ca. 1 million av disse i hver nyre.
 
## Glomerulusfunksjonen
Filtrasjonen i nyrene skjer gjennom tre lag som samlet kalles glomerulus-membranen.
# Et endotellag i glomerulusmembranen.
# En basalmembran som endotellaget hviler på.
# Et epitelcellelag (det indre laget av Bowman's kapsel).
Disse tre lagene fungerer som en sil, som tillater vann og små molekyler å passere, mens andre stoffer (f.eks. røde blodceller og plasmaproteiener) ikke slipper gjennom. Glomerulusfiltratet (råurinen) er i praksis et proteinfritt plasma.

## Litteratur
* 
*
Buntmetall

**Buntmetall** (engelsk *non-ferrous metal*) er et tysk ord for en legering av metall som ikke inneholder jern. 

Medaljer og billige smykker er ofte laget i buntmetall. Tambak er en type buntmetall.
…Coiled in Obscurity

***...Coiled in Obscurity*** er et bootleg-album av det norske avant-garde metal-bandet Ved Buens Ende. 

Sporene 1-4 er fra en øving i 1994, spor 5-12 ble spilt inn live 10. mars 1995. Spor 13 er en soloinnspilling av Carl-Michael Eide i 1995.

## Sporliste
#«You That May Wither» (4:46)
#«A Mask In The Mirror» (5:07)
#«Carrier of Wounds» (7:55)
#«You That May Wither» (4:41)
#«Intro» (1:13) (utdrag fra «Rememberance of Things Past»)
#«A Mask In The Mirror» (4:44)
#«I Sang For The Swans» (6:41)
#«Den Saakaldte» (8:27)
#«It's Magic» (6:09)
#«Coiled Wings» (6:45)
#«Carrier of Wounds» (7:44)
#«You That May Wither» (5:02)
#«Strange Calm» (7:26)

## Besetning
*Vicotnik &ndash; Gitar
*Hugh «Skoll» Mingay &ndash; Bass
*Carl-Michael Eide &ndash; Trommer, Vokal

**Støttemusikere på turnéen:**
*Simen «ICS Vortex» Hestnæs &ndash; Vokal
*Steinar Sverd Johnsen &ndash; Keyboard
Wolfgang Schwanitz

**Wolfgang Schwanitz** (født 26. juni 1930 i Berlin, død 1. februar 2022) var en østtysk politileder. Han var den siste sjefen for Stasi i perioden 1989&ndash;1990. I motsetning til sin forgjenger Erich Mielke hadde han ikke tittelen «minister for statssikkerhet», men var «leder av Kontoret for nasjonal sikkerhet» (*Amt für Nationale Sicherheit*), som Stasi ble omdøpt til 17. november 1989.

## Liv og virke
### Bakgrunn
Wolfgang Schwanitz ble medlem av Freie Deutsche Jugend allerede ved grunnleggelsen av DDR. I 1950 ble han medlem av Gesellschaft für Deutsch-Sowjetische Freundschaft og i 1953 av Sozialistische Einheitspartei Deutschlands.

### Arbeid i Stasi
Han jobbet for Stasi fra 1951, og studerte bl.a. ved Stasis høyskole hvor han fikk en doktorgrad for en avhandling om «bekjempelse av fiendtlige tendenser blant ungdommer» (*Bekämpfung feindlicher Erscheinungen unter Jugendlichen*).

Mellom februar 1974 og 1986 var han leder av Stasi-forvaltningen i Berlin, etter generalmajor Erich Wichert. I denne funksjon bekjempet han DDR-borgerrettsforkjempere som  Bärbel Bohley, Vera Lengsfeld og Rainer Eppelmann. I oktober 1983 lot han deres protestaksjon mot atomvåpenopprustninger sabotere ved det at han «tilførte» dem til politiet. Han oppdaterte planene for Stasi ved en mulig okkupasjon av Vest-Berlin med detaljert eplaner blant annet for tolv regionale Stasi-stasjoner som skulle foreta arrestasjon, isolasjon eller internering av fiendlige krefter på grunnlag av utarbeidede dokumenter.

I 1986 ble han utnevnt til Stasi-generalløytnant og arbeidet frem til november 1989 som stedfortreder for Stasi-sjefen Erich Mielke.

Etter at Erich Honecker var blitt tvunget til å trekke seg og Hans Modrow hadde dannet en ny regjering i DDR, ble Schwanitz utnevnt til ny leder for Stasi, som samtidig ble omdøpt fra «Ministeriet for statssikkerhet» til «Kontoret for nasjonal sikkerhet». Han ble også medlem av ministerrådet i DDR. «Kontoret for nasjonal sikkerhet» opphørte å eksistere 31. mars 1990.

### Etter Tysklands samling
Etter Tysklands samling ble Schwanitz en av lederne i den organisasjonen «Gesellschaft zur Rechtlichen und Humanitären Unterstützung», som består delvis av Stasi-veteraner. 14. mars 2006 dominerte Schwanitz og 200 Stasi-veteraner massivt en podiumsdiskusjon om fremtiden til Gedenkstätte Berlin-Hohenschönhausen. Ved denne hendelsen ble Stasi-ofre hånet av de tidligere Stasi-ansatte, som bl.a. kalte varetektsfangene for «kriminelle» og «subversive elementer». Hendelsen vekket stor oppsikt i Tyskland.

## Litteratur
* Wolfgang Schwanitz (utgiver), *Die Sicherheit. Zur Abwehrarbeit des MfS*, 2 Bd., edition ost, Berlin 2002, ISBN 3-360-01044-2
* Wolfgang Schwanitz (utgiver), *Fragen an das MfS. Auskünfte über eine Behörde*, edition ost, Berlin 2010, ISBN 978-3-360-01813-7
* Hubertus Knabe, *Die Täter sind unter uns. Über das Schönreden der SED-Diktatur*, Propyläen, Berlin 2007, ISBN 978-3549073025

## Referanser
Gigg (båttype)

**Gigg** (uttales *jigg*) er  en type lett robåt.

## Den norske giggen
Båttypen som i Norge kalles gigg, er opprinnelig en robåt. Den ble brukt som lettbåt både for seil-, damp- og motorskip. Giggen er en plattgattet båt som regel med rett forstavn. Den er smal og lang, opptil 20 fot i lengde, og var vanligvis innredet som en vanlig robåt. Med tiden fikk båtene innenbordsmotor, og fikk da samme innredning som i en motorsnekke.

Giggen har dampbøyde ribber i stedet for spant, en utenlandsk praksis som ble overført til den norske båtbyggertradisjonen med nyere båttyper. Skroget er oftest furu med øverste gangen av eik.

I begynnelsen var de første motordrevne gigger tidligere skipsbåter som ble solgt billige hos skipsopphuggeren. Norske båtbyggere spesielt på Sørlandet, videreførte båttypen for lystbruk. Den hadde sterk utbredelse på Sørlandet, der den ble en populær turbåt. Kunstnere, deriblant Arnulf Øverland., forelsket seg i giggene,

Giggen som motorbåt beholdt sin fasong med rett forstavn, smalt skrog og et dekk akterut samt en karm. Den kan ha hytte eller vindskjerm. Uansett størrelse på båten finnes den nesten utelukkende med innenbordsmotor. I moderne tid ble mindre gigger bygget, ofte som robåt og ofte utstyrt med påhengsmotor.

Øverland la sin elsk på båttypen, og fikk bygd en båt på 25 fots lengde med kahytte litt forut for midtskipet. Denne giggen ble malt i grønt og fikk navnet «Grønningen». Den har antageligvis hatt flere prominente passasjerer enn de fleste andre farkoster i Norge. En av disse var Lev Trotskij. Sommeren 1936 var han om bord sammen med Øverland. I distriktet ved Lillesand ble båten deretter kalt «Trotski».

Gigg blir ofte forvekslet med jolle. I dag brukes uttrykket jolle eller kutterjolle om de minste båtene med giggfasong, disse er lettbåter for større seil- eller motorbåter. Begge båttyper har som regel tilsvarende samme fasong og innenbordsmotor. Colin Archer leverte flere motordrevne farkoster med giggfasong, og kalte dem *petroleumsjoller* eller *skruejoller*.  En slik motorjolle på bare 8 fots lengde var konsul Schwartz`s motorjolle fra årene rundt 1910.

## I britisk tradisjon
I engelsk maritimt språk betegnet det en lettbåt brukt av kommanderende offiserer fra skipet, originalt med fire til åtte årer. På tysk ble båten kalt *Kommandantenboot*. Den kan være klinkerbygd eller kravellbygd med flat bunn, noen ganger med mindre seil som latinerseil eller luggerseil. Denne robåten er opphavet til en rekke ulike båttyper i flere land, deriblant Norge.

En engelsk gig kan være på mellom 16 og 32 fot (4,9 og 9,7 meter) lang og mellom 5,5 og 6,5 fot (1,67 og 2 meter) bred.

## Referanser

## Litteratur
* Aak to Zumbra - A Dictionary of the World`s Watercraft, Basil Greenhill, 2000 ISBN 0-917376-46-3
* Motorbåten- Fra snekke til motorkrysser, fra feriested til smuglertokt, Gøthe Gøthesen 1997 ISBN 82-00-22771-5
Gruve 1

**Gruve 1**, også omtalt som **Amerikanergruva**, var den første gruva inne i selve Longyearbyen på Svalbard. Interessenter fra Trondheim hadde allerede i 1903 etablert «Trøndergruva» i samme fjellmassiv, men i nordvest over Hotellneset. Gruve 1(a) åpnet i 1906 etter at Arctic Coal Company ble stiftet av John Munroe Longyear i februar, og senere på året overtok interessene til Trondhjem-Spitsbergen Kulkompani. Gruve 1 ble stengt i 1958. Den ligger ytterst i Longyeardalens nordre side, over Svalbard kirke og Sverdrupbyen.

## Historie
Kullet i Gruve 1(a) ble drevet ut høyt oppe i fjellsiden, og fraktet både med taubane og sammen med utstyr ned til dalbunnen med et transportbånd. Derfra fraktet en liten jernbane kullet ned til utskipingen nedenfor Skjeringa. Transportbåndet er helt ødelagt, men det er synlige rester igjen av jernbanen nedenfor Svalbard kirke. Taubanen går langs fjellsiden forbi den senere telegrafantenna og til taubanesentralen på Skjeringa.

Natt til 3. januar 1920 tok en kullstøveksplosjon livet av 26 gruvearbeidere. og gruva ble stengt, selv om styret mente det var økonomisk forsvarlig å gjenåpne den. Det ble imidlertid funnet mer økonomisk riktig å konsentrere arbeidet om Gruve 2 hvor kullgangen var mektigere og kvaliteten fullt på høyde med kullet i Gruve 1.

I Gruve 2 ble de geologiske forhold stadig vanskelige og driften ble innstilt i 1938. Selskapet måtte gjøre noe for å øke gruveproduksjonen og besluttet å gjenoppta driften av Gruve 1. Innslagspunktet ble flyttet lenger inn i dalen hvor kullaget skar helt nede ved dalbunnen. Produksjonen i det som ble omtalt som Gruve 1B, kom i gang i midten av oktober 1939. Samtidig ble den nye gruvebyen Sverdrupbyen anlagt like ved innslagspunktet. Det ble anlagt ny taubane fra Gruve 1b og videre til Taubanesentralen på Skjeringa. Her var det også bro over Longyearmorenen med forbindelse til Gruve 4.

Gruve 1B ble utsatt for en gruvebrann 29. oktober 1948 og i midten av desember kunne produksjonen gjenopptas i gruva.

## Avvikling
Driften i Gruve 1B ble etter hvert preget av stadig vanskeligere geologiske forhold og fra 1950 og frem til 1958 ble det bare drevet oppfaringsarbeid. I 1958 ble gruva nedlagt av hensyn til behovet for mer rasjonell drift på bakgrunn av fallende kullpriser. Indre deler av Gruve 1B ble deretter benyttet som drikkevannsreserve for Longyearbyen frem til andre halvdel av 1960-tallet.

Etter at Gruve 1 ble stengt, ble det igangsatt gruvedrift med innslag fra nordvestsiden av Platåberget, og denne ble kalt Gruve 3. Denne gruven utnyttet samme forekomst som Gruve 1 men fra vest, og innslaget til Gruve 3 lå bare litt vest for der hvor «Trøndergruva» lå.

## Referanser


## Eksterne lenker
* Gruve 1a, Amerikanergruva, kulturminnets oppslag i Riksantikvarens kulturminnesøk.
* Gruve 1b, oppslag i kulturminnesøk.
Those Who Caress the Pale

***Those Who Caress the Pale*** er en EP av det norske avant-garde metal-bandet Ved Buens Ende. Den ble opprinnelig utgitt som en demo-tape i 1994 på *Ancient Lore Creations*, og ble gjenutgitt på CD med et ekstra bonusspor. Forskjellige innspillinger av *The Carrier of Wounds* og *You That may Wither* finnes også på *[[Written in Waters]]* under litt forskjellige titler.

## Sporliste
# «A Mask in the Mirror» – 5:24
# «The Carrier of Wounds» – 8:09
# «You That May Wither» – 4:36
# «The Plunderer» – 5:12
# «Those Who Caress The Pale» – 6:17
# «Insects Part I» – 1:38 (Bonusspor)

## Besetning
*Yusaf «Vicotnik» Parvez – Gitar, vokal
*Hugh «Skoll» Mingay – Bass, Keyboard
*Carl-Michael Eide – Trommer, vokal
Gruve 2

**Gruve 2** var en gruve i Longyearbyen på Svalbard som var i drift i periode fra 1913 til 1964. Arctic Coal Company hadde begynt oppfaringen av Gruve 2 i 1913, på den motsatte, østlige siden av Longyeardalen i forhold til Gruve 1. Oppfaringsarbeidene ble videreført av Store Norske Spitsbergen Kulkompani i 1918 og etter den store gruveulykken i Gruve 1 som inntraff i 1920, ble arbeidet med etableringen av Gruve 2 fremskyndet. Selve produksjonen tok til i 1921.

Gruve 2 hadde i flere år en høy produksjon, og ble etter hvert drevet gjennom hele fjellmassivet og ut til andre siden i Endalen. Men på 1930-tallet ble transportveiene lange og kullgangene så lave at det var på grensen av hva det var mulig å drive ut. I 1937 ble produksjonen i det første innslagspunktet stanset og et nytt innslagspunkt (Gruve 2b) ble anlagt lengre sør rett overfor Nybyen, som ligger lengre inn i Longyeardalen. 

Gruve 2b har en stor, ytre bygningsrest og kalles lokalt for «Julenissegruva». Barn i Longyearbyen skriver i desember ønskelister til jul og legger dem i en postkasse på veien nedenfor Gruve 2b, hvorpå julenissen kommer ned fra gruva og henter listene.

Under andre verdenskrig ble Gruve 2a skutt i brann av det tyske slagskipet «Scharnhorst» som en del av Operasjon Sizilien i 1943. Gruva brant frem til 1962.

Etter krigens slutt begynte arbeidet med å gjenoppta driften i Gruve 2b, og i 1947 var produksjonen i gang. Hele fjellmassivet mellom Longyeardalen og Endalen er gjennomdrevet, med luftehull og stollåpninger langs fjellsidene. I januar 1952 ble gruva rammet av en gasseksplosjon, hvor seks mann omkom. Det var produksjonsstans i Gruve 2 i perioden 1960 – 1964 da Gruve 5 ble åpnet og det samtidig var fall i kullprisene. Deretter ble kullproduksjonen gjenopptatt frem til gruva ble utdrevet vinteren 1967/68.

## Referanser


## Eksterne lenker
* Gruve 2a, kulturminnets oppslag og gruvestollen i Endalen, hos Riksantikvarens kulturminnesøk.
* Gruve 2b, oppslag og gruvestollen i Endalen, i kulturminnesøk.
Dahlhaug

**Dahlhaug** eller Dahlhaugen er et sted på Byåsen i Trondheim som har falt ut av dagligtale. Stedet har sitt navn etter en høyde over byen som Baker Dahl i Trondheim skal ha kjøpt til sin kone, antagelig som et landsted. Stedet ble også kalt «Cathrinegave» etter hustruens navn. 

Stedet ble senere kjøpt av Erik Eriksen fra Oppdal i Sør-Trøndelag og ble deretter kalt for Dahlhaugen. Erik var gartner og navnet Gartnerhaugen eksisterer også fra rundt århundreskiftet til 1. verdenskrig. Gården ble ved et senere skifte delt mellom to brødre: Dahlhaug Nordre og Dahlhaug Søndre. Begge småbrukene er nå regulert til boligformål, og ingen av småbrukenes opprinnelige bygninger er bevart.

Det du nå finner i dette området er en vei som misvisende heter Dalhaugveien (uten h i Dahl), som sikkert ble bestemt av noen som trodde at det var stedets topografi og ikke historie som var navnets opphav.

Det er noe uklart hvor de opprinnelige grensene for dette landstedet var, men det nevnes i gamle kart som navn på stedet fra Sommersetra(N) til Kyvannet(S) og mellom Torshaug(V) og Havstadplass.(Ø)
Written in Waters

***Written in Waters*** er debutalbumet til det norske avant-garde metal-bandet Ved Buens Ende. Dette var også deres siste album før bandet ble lagt på is.

Albumet inkorporerer mange elementer fra forskjellige musikkformer (for eksempel er hele sangen *Autumn Leaves* uten forvrengte gitarer og uten growl-vokaler), fra vanlig norsk black metal (som på slutten av *Coiled in Wings*) til jazz og inspirerte og dissonante riff. Vokalene på dette albumet er sorgfulle og triste av Carl-Michael Eides crooning (accompanied by Kristine Stensrud).

## Sporliste
#«I Sang for the Swans» – 7:01
#«You, That May Wither» – 4:54
#«It's Magic» – 5:25
#«Den Saakaldte» – 8:49
#«Carrier of Wounds» – 7:40
#«Coiled in Wings» – 7:04
#«Autumn Leaves» – 5:07
#«Remembrance of Things Past» – 8:54
#«To Swarm Deserted Away» – 2:14

All musikk ble skrevet av Ved Buens Ende. Alle tekster ble skrevet av Carl-Michael Eide, unntatt *Den Saakaldte* som er skrevet av Vicotnik.

*You, That May Wither* og *Carrier of Wounds* var allerede blitt innspilt under litt forskjellige titler på gruppens demo *[[Those Who Caress the Pale (demo)|Those Who Caress the Pale]]*.

## Besetning
* Vicotnik – Gitar, vokal
* Skoll – Bass
* Carl-Michael Eide – Trommer, vokal
* Kristine Stensrud – Ekstra vokal

## Eksterne lenker
*
Gruve 3

**Gruve 3** var en gruve i Longyearbyen på Svalbard som var i drift i perioden fra 1969 til 1996. Den ligger i den nordre fjellsiden av Platåberget over Svalbard lufthavn. Den ligger bare litt vest for der hvor «Trøndergruva» lå fra 1903.

Arbeidet med kartlegging av kullforekomstene ble påstartet i 1928. PÅ denne tiden var det gruvedrift inne i Longyeardalen, med Gruve 2 på østsiden og Gruve 1 på vestsiden av dalen.

I Gruve 2 ble de geologiske forhold stadig vanskelige og driften ble innstilt i 1938. Selskapet måtte gjøre noe for å øke gruveproduksjonen og besluttet å gjenoppta driften av Gruve 1. Innslagspunktet ble flyttet lenger inn i dalen og produksjonen, i det som ble omtalt som Gruve 1B, kom i gang i midten av oktober 1939. Samtidig ble den nye gruvebyen Sverdrupbyen anlagt like ved innslagspunktet.

Gruve 1B ble utsatt for en gruvebrann 29. oktober 1948 og i midten av desember kunne produksjonen gjenopptas i gruva. Driften i Gruve 1 ble etter hvert preget av stadig vanskeligere geologiske forhold og fra 1950 og frem til 1958 ble det bare drevet oppfaringsarbeid. I 1958 ble Gruve 1 nedlagt,, og det ble mer aktuelt å igangsette gruvedrift med innslag på den motsatte siden av Platåberget, og dette ble grunnlaget for Gruve 3. 

Oppfaringen av Gruve 3 startet i 1969. Produksjonen startet opp våren 1971 og i driftsåret 1976-77 stod Gruve 3 for halvparten av Store Norske Spitsbergen Kulkompanis kullproduksjon. Gruva går tvers igjennom Platåberget fra nord og kommer ut på sørsida i Bjørndalen, hvor det er en tipp - som i likhet med hovedgruva har vernestatus.

I 1984 var det en brann i Gruve 3's daganlegg hvor en mann mistet livet. I november 1996 var gruva utdrevet og driften ble innstilt. Gruve 3 er en av to gruver i Longyearbyen hvor det tidvis arrangereres guidede turer. Det eksisterer (2013) planer om å opprette gruvemuseum i Gruve 3.

## Genbank
De østlige deler av Gruve 3 er tatt i bruk som lager for en samling frø i Svalbard globale frøhvelv, etablert i regi av Nordisk Genbank. Det er lagret over 10 000 forskjellige frøprøver fra mer enn 2 000 sorter, av 300 arter.

## Referanser


## Eksterne lenker
* 
*  Gruve 3, tipp i Bjørndalen, oppslag i kulturminnesøk.
Rossøya (Antarktis)

:*Se også [[Rossøya (Svalbard)]].*

**Rossøya** er en øy i Antarktis som hovedsakelig består av tre vulkaner. Den ligger i Rosshavet utenfor kysten av Victoria Land i McMurdo-sundet, øyen har et areal på 2&nbsp;460 km² og store deler av øyen er dekket av is og snø. Øyen ligger innenfor grensene til den newzealandske kolonien Ross Dependency.

Øyen ble oppdaget av James Clark Ross i 1841 og ble senere oppkalt etter ham av Robert Falcon Scott. Vulkanene Mount Erebus (3&nbsp;794 m), Mount Terror (3&nbsp;230 m) og Mount Bird utgjør den største delen av øyen, de to førstnevnte ble navngitt av Ross etter hans to skip HMS «Erebus» og HMS «Terror». Mount Erebus er den sydligste aktive vulkanen i verden.

Til tross for lite areal er Ross Island den sjette høyeste øyen i verden.

Øyen var base for flere av de tidlige ekspedisjonene til Antarktika på grunn av den er den sydligste øyen som er tilgjengelig fra sjøen. Hytter som ble satt opp av Scott og Ernest Shackleton står fremdeles på øyen, og er oppført på listen over historiske steder og kulturminner i Antarktis.

Den amerikanske McMurdo Station, som er den største bosetningen i Antarktis, ligger på øyen. New Zealands Scott Base ligger også her. Greenpeace hadde også en base på øyen fra 1987 til 1992.

## Se også
* Liste over øyer i Antarktis
Zwarte Piet

**Zwarte Piet** («Svartepetter») ifølge folketradisjoner i Nederland og Flandern medhjelperen til Sankt Nikolas i forbindelse med feiringen av Sinterklaas, som foregår i Nederland den 5. desember og i Flandern den 6. Under feiringen kaster Zwarte Piet godteri og peppernøtter til alle «snille» barn.

Ifølge mer moderne Sankt Nikolas-forestillinger er Zwarte Piet en tjener som er sammen med Sankt Nikolas på ferie. I noen versjoner sies det at Sankt Nikolas satte fri en ung slave ved navn Peter, og at han bestemte seg for å tjene Sankt Nikolas frivillig i stedet for å nyte friheten ensom. Zwarte Piet er i dag kjent som en person med sotflekker i ansiktet, iført fargerike klær og hatt med fjær, en tradisjon basert på en illustrasjon i en bok utgitt i 1850. Klærne ligner på klær fra 1600-tallet. Sotflekkene som Piet (da helst bare Piet og ikke Svarte Piet) får, får han fordi han går gjennom pipa for å levere gaver til barna. Han legger dem i barnas sko, og tar med høy og gulerot som barna har lagt i skoen. Det er ment til St Nicolaas' hvite hest.

## Kontroverser
Skikkelsen har vært omstridt senest siden 1970-tallet på grunn av konnotasjoner til udannede afrikanere og implisitt rasisme. Også mørkhudede nederlendere mener at de har vært utsatt for mobbing på grunn av Zwarte Piet.

I nyere tid er tradisjonen blitt utsatt for kritikk av FN-rådgiveren Verene Shepherd, og dette har ført til en splittelse i holdningen til den. På den ene siden blir skikkelsen fordømt som et rasistsymbol og på den annen forsvart som en nederlandsk tradisjon.

## Se også
* Krampus
* Blackface

## Referanser


## Eksterne lenker
*
Krystallglass

**Krystallglass**, også kalt **blyglass**, er en type glass som har en annen kjemisk sammensetning enn vanlig glass. Det har vært vanlig å framstille krystallglass med blyoksid (PbO) i stedet for natriumkarbonat, noe som gjør at glassets tetthet økes, og lysbrytningsegenskapene endres. Dette gjør krystallglass litt bløtere enn vanlig glass, og det blir derfor også litt lettere å bearbeide. I dag er det imidlertid, av miljø- og lovmessige årsaker, vanlig å erstatte blyoksidene med enten barium-, kalium- og/eller sinkoksid. Andelen av blyoksid endrer glassets egenskaper.

## Ikke egentlig krystallglass
Krystallglass mangler krystallstrukturen som finnes i naturlige forekomster av krystaller, så teknisk sett finnes ikke ekte krystallglass. Venetianske glassblåsere forsøkte imidlertid i middelalderen å imitere ekte bergkrystaller og kan derfor være opphavet til betegnelsen *krystallglass*.

## Krystallkvaliteter
I Norge blir det i dag laget krystallglass ved de to glassverkene Hadeland Glassverk (i produksjon fra 1765) og Magnor Glassverk (i produksjon fra 1830).

### Krystallinglass
Krystallinglass er krystallglass helt uten eller med et redusert innhold av blyoksid. I Europa må glass inneholde  bly- kalium-, barium- og/eller sinkoksid for å kunne markedsføres som krystallglass. Det er imidlertid strenge regler i EU for bruk av bly, men glassindustrien er for en stor del fritatt fra reglene. I Norge er det imidlertid forbudt å bruke bly i glass, så krystallglass som produseres her er alle av typen krystallinglass. I USA er kravet  bly, men der frarådes gravide og barn å drikke av glass som inneholder bly.

### Helkrystall
Helkrystall er krystallglass som inneholder minimum  blyoksid. I USA er kravet  bly, men der frarådes gravide og barn å drikke av glass som inneholder bly. Det er stor forskjell på egenskapene til krystallin og helkrystall. Helkrystall har flott lysbrytning, reflekser og «klang», og er som regel det «de gamle» refererer til når de snakker om krystallglass. I 2020 var det kun noen få glassverk i verden som fremdeles produserte fulloksid helkrystall.

### Flintglass
Flintglass er kaliblyglass med ekstra høyt innhold av blyoksid, en type glass som typisk brukes i produksjonen av linse-optikk. I så måte er jo den østerrikske produsenten Swarovski verdenskjent for både sine prismer og smykker. Selskapet ble grunnlagt av glassliperen Daniel Swarovski (1862–1956) i 1895.

### Strass
Strass er fasettslipt blyglass som inneholder inntil  blyoksid og, på grunn av sin sterke lysbrytning og særegne glans, ofte brukes som en billig erstatning for edelsteiner i smykkeindustrien, herunder også som erstatning for ekte diamanter. Strasskrystaller blir også benyttet i gedigne lysekroner. Krystalltypen er oppkalt etter den østerrikske gullsmeden Joseph Strasser.

## Referanser




## Eksterne lenker
*
Larsenbåt

**Larsenbåt** er en type åpne plattgatter bygd av en norsk båtbygger i distriktet Farsund i 1930-årene til omkring 1950. Betegnelsen ble benyttet i Bergen, ellers ble båttypen kalt «Farsundracer».

Båtbyggeren Johan E. Larsen hadde vært i åtte til ni år på Long Island i USA, der han hadde lært om den nye båtbyggingen med de motordrevne farkostene. Larsen kom hjem til Norge i 1907 og startet å bygge båter ved Farsund.

Larsen tegnet og bygde en egen båttype som han karakteriserte som «racere» eller «halvracere», de var vanligvis utstyrt med små tosylindrete motorer som ikke gav mer enn 7-8 knops fart. En typisk Larsenbåt var som regel omtrent 21 til 23 fot lang som en langsomtgående kravellbygde båt med et kort fordekk og vindskjerm, samt en karm omkring kokpiten. Et kort akterdekk er lagt over innenbordsmotoren. Larsen klarte å levere disse båtene til en meget rimelig pris og fikk anerkjennelse for disse elegante plattgatterne.

## Referanser


## Litteratur
* Motorbåten- Fra snekke til motorkrysser, fra ferieferd til smuglertokt, Gøthe Gøthesen 1997 ISBN 82-00-22771-5 (Ebok fra bokhylla.no)
Giro d’Italia 2008

**Giro d'Italia 2008** var den 91. utgaven av Giro d'Italia. Rittet startet 10. mai 2008 i Palermo og ble avsluttet 1. juni i Milano.

Rittet startet med tre etapper på Sicilia før feltet syklet videre nordover på kryss og tvers i Italia. På 17. etappe var det målgang i Sveits. Fjelletappene startet fra 14. etappe. Årets *Cima Coppi* (løypas høyeste punkt) var Passo di Gavia på 20. etappe. Rittet hadde hele fire tempoetapper, en av dem klatretempo, og en lagtempo. Totalt ble det syklet 3&nbsp;423,8 km.

Alberto Contador vant rittet sammenlagt foran Riccardo Riccò som vant ungdomstrøya og to etapper. Emanuele Sella vant tre etapper og klatretrøya, mens Daniele Bennati vant tre etapper og poengtrøya.

## Etapper
:*Se også: [[Etappene i Giro d'Italia 2008]]*

## Trøyene dag for dag

## Resultater

### Sammenlagt - [[Maglia rosa]]

### Poengkonkurransen - [[Maglia ciclamino]]

### Klatrekonkurransen - [[Maglia verde]]

### Ungdomskonkurransen - [[Maglia bianca]]

## Deltakende lag
:*Se også [[Liste over utøvere i Giro d'Italia 2008]]*
Giro d'Italia er ikke lenger en del av UCI ProTour: Arrangøren sto derfor fritt til å velge hvilke lag som skulle inviteres til å delta, og to av de 18 ProTour-lagene (Bouygues Télécom og Crédit Agricole) ble ikke invitert til rittet. Opprinnelig var heller ikke Astana invitert, men en uke før start fikk de likevel klarsignal, på bekostning av sveitsiske NGC. 

Med Alberto Contador til start var det første gang siden 1999 at den regjerende Tour de France-vinneren stilte i Giroen. I tillegg var de andre to Grand Tour-vinnerne fra 2007,  Giro-vinner Danilo Di Luca og Vuelta-vinner Denis Mensjov med i rittet. Ingen nordmenn var med.

## Referanser


## Eksterne lenker
*
Passbåt

**Passbåt** er en vanlig betegnelse på en liten, hurtiggående åpen båt med kraftige påhengsmotor og plass til opptil åtte personer i Norge.

## Passbåten
Den norske passbåten er en rask, åpen, planende båt bygd for påhengsmotor ment for dagsturer. Størrelsen er typisk 16-17 fot lang og 6 fot bred. Styrecockpiten er langt forover, og hastighet er høyere enn 12 knop.

De eldre passbåtene fra etterkrigstiden er noe smalere, men de ble etter hvert bredere. De ble gjerne bygd i tre som klinkbygde turbåter før de ble fremstilt i mer moderne materiale som plast fra 1960-tallet. 

De fremste norske båtbyggerne er brødrene With som i 1936 lagde en serie passbåter inspirert av Oslojollen. Bror With gav sine passbåtene et norsk særpregenhet med et vakker utseende, helst med snekkebaug, han ville videreføre den norske båttradisjonen over på den nye båttypen.

## Litteratur
* 

## Eksterne lenker
* Ungdommens passbåter, inkludert familiebåt
Pål Herlof Herlofsen

**Pål Herlof Herlofsen** (født 1948) er en norsk psykiater som også har vært militær lege med graden oberstløytnant. Han var katastrofepsykiater og rettspsykiater.

I desember 2007 ble Herlofsen dømt til to år og seks måneders fengsel for å ha skrevet ut falske legeerklæringer til kriminelle. Herlofsen anket dommen umiddelbart, men i januar 2009 avviste Høyesterett å behandle anken. Like etter ble Herlofsen fratatt retten til å praktisere som lege av Helsetilsynet. 

Herlofsen er leder for Lier Judoklubb og har svart belte (1. Dan). Han er også frimurer.

## Militær karriere
Herlofsen har militær bakgrunn med flere ulike stillinger. Han var ansvarlig for den psykologiske oppfølgingen  av soldatene i Forsvarets spesialkommando, sammen med Jon Reichelt ved Kontor for Psykiatri ved Forsvarets overkommando. I tillegg var han lege ved Nasjonal Militærmedisinsk Poliklinikk. Fra 2000 ble han ansatt som leder for Oslo militære legekontor, og ble avsatt fra denne stillingen i 2007.

## Sivil karriere
Herlofsen var leder for UDs etterforskningsteam etter tsunamien i Thailiand. Han var også med under MS «Scandinavian Star»-brannen, «Kursk»-ulykken og Åsta-ulykken.

Bosatt i Tranby ble Drammen et naturlig sted for å starte kontor som privatpraktiserende psykiater, med kommunalt tilskudd.

## Bibliografi
* Lorentzen S, Herlofsen P, Karterud S, Ruud T.: Block training in group analysis: the Norwegian program. Int J Group Psychother. 1995 Jan;45(1):73-89.
* Hytten K, Herlofsen P., Accident simulation as a new therapy technique for post-traumatic stress disorder. A case study. Acta Psychiatr Scand Suppl. 1989;355:79-83.

## Se også
* Vassdal-ulykken

## Referanser


## Eksterne lenker
* «Skyldige i legejuks – igjen » http://www.nettavisen.no/tag/p%E5l+herlovsen
Steinar Sverd Johnsen

**Steinar Sverd Johnsen** (født 8. juni 1972) er en norsk piano-, keyboard- og synthesizerspiller og komponist.

Sverds siste band var Arcturus, hvor han foruten å spille keyboard var bandets hovedkomponist. Han dannet bandet med Jan Axel Blomberg fra Mayhem i 1987, til å begynne med under navnet Mortem (hvor han spilte gitar). Arcturus ble oppløst i april 2007.

I 1998 ble Sverd rekruttert av bandet The Kovenant, på den tid kjent som «Covenant», sammen med Hellhammer. Etter utgivelsen av albumet *[[Nexus Polaris]]* skilte Sverd og bandet lag.

Sverd har også vært gjestemusiker på en del utgivelser av prominente norske black metal-band, som Ulver og Satyricon.

## Diskografi
### Med Mortem
* *Slow Death* (demo, 1989)
* *Slow Death* (EP, 1990)

### Med [[Arcturus (band)|Arcturus]]
* *Promo 90* (demo, 1990)
* *[[My Angel (Arcturus-EP)|My Angel]]* (EP, 1991)
* *[[Constellation (Arcturus-EP)|Constellation]]* (EP, 1994)
* *[[Aspera Hiems Symfonia]]* (studioalbum, 1995)
* *[[La Masquerade Infernale]]* (studioalbum, 1997)
* *[[Disguised Masters]]* (samlealbum, 1999)
* *[[True Kings of Norway]]* (spilt album, 2000)
* *[[Aspera Hiems Symfonia/Constellation/My Angel]]* (samlealbum2001)
* *[[The Sham Mirrors]]* (studioalbum, 2002)
* *[[Sideshow Symphonies]]* (studioalbum, 2005)
* *[[Shipwrecked in Oslo]]* (DVD, 2006)

### Med [[The Kovenant]]
# *[[Nexus Polaris]]* (1998)
# *Prophecies of Fire* (ennå ikke utgitt)

### Annet
# Satyricon &ndash; *[[The Shadowthrone]]* (1994) (kreditert som S.S.)
# Ved Buens Ende &ndash; *[[...Coiled in Obscurity]]* (1995)
# Ulver &ndash; *[[Bergtatt - Et Eeventyr i 5 Capitler]]* (1995)
# Fleurety &ndash; *[[Department of Apocalyptic Affairs]]* (2000)

## Eksterne lenker
*
LaFee

**Christina Klein** (født 9. desember 1990 i Stolberg, Tyskland), bedre kjent som **LaFee**, er en tysk pop/rock-sanger.  Hun har solgt over  album.  Hun er mest kjent i hjemlandet Tyskland og i Østerrike, men er også populær i andre land i Europa.

## Biografi
Hun er den yngste datteren av Bernhard og Keriakoulla (Koula) Klein. Moren hennes, Keriakoulla, er fra Hellas.  Hun og hennes eldste bror, Andreas, vokste opp i Stolberg, der foreldrene drev en gresk restaurant.  LaFee ble oppdaget i en alder av 13 år av produsenten Bob Arnz, da hun fremførte en parodi på sangen «Mandy», «Handy» (tysk for mobiltelefon), i en barnekonkurranse på TV.
 
LaFee ble intervjuet av det tyske bladet *Bravo* og fortalte at hun tar pause i karrieren.  Hun forteller at hun kanskje kommer tilbake, men herved er karrieren over.

## Priser
* 2007 
** Echo-prisen for beste sangerinne 
** Echo-prisen for beste nykommer (kvinnelig) 
** Bravo Sølv-Otto for beste popsangerinne 
** *Goldene Stimmgabel*
** Barns valg-prisen for favorittsanger 
** Jetix barn-prisen for sterkeste sanger

## Referanser


## Eksterne lenker
* 
* 
* 
*
Fort Lauderdale

**Fort Lauderdale** er en by i den amerikanske delstaten Florida, med et areal på 93,3&nbsp;km² og en befolkning på 185&nbsp;804 (2006). Byen er fylkessete i Broward County i den sydøstre delen av delstaten Florida, ca. 50 kilometer nord for Miami. Byen er med sine sandstrender og cruiseskiphavner et populært turistmål, og har mange kanaler, vassdrag og kunstige sjøer, noe som har gitt byen tilnavnet «Amerikas Venezia». Byen hadde 13,4 millioner besøkende i 2013, hvorav ca. 3,1 millioner internasjonale besøkende.

Gjennomsnittlig temperatur gjennom året er 24,2&nbsp;℃ og byen har ca.  soltimer i gjennomsnitt per år.

Utenfor byen ligger Fort Lauderdale–Hollywood internasjonale lufthavn, med ruter til en lang rekke destinasjoner i Amerika, Europa og fra november 2013 også direktefly til Oslo lufthavn.

## Referanser




## Eksterne lenker
* 
*
Aasterne

**Aasterne** eller bare **Terne** er et fellesnavn på motorbåter for dagsturer konstruert av båtbyggeren Bjarne Aas.  En modernisert utgave i glassfiber produseres fremdeles av Fjord Boats.

## Aasternene
Bjarne Aas' første motorbåt kom på markedet i 1934, men den ble ingen ubetinget suksess. Den nye båten ble beskrevet som en 29 fots «snekkegigg-terne» med tradisjonell snekkefasong i baugen og plattgatter-hekk tatt fra en gigg, men Aas ønsket å kombinere snekkens sjøegenskaper inn i et nytt skrog med godt fartspotensiale, derav den nye betegnelsen «terne».

Senere endret Aas konstruksjonen slik at båten fikk mindre spring og et litt lavere forskip, samt et noe skarpere og smalere skrog. Akterspeilet var først todelt, deretter buet, men fikk tilslutt en rett plattgatter-fasong.

Den nye båttypen, som ble kalt «Terna» eller «Aas-terna», er klinkbygd over vannet og kravellbygd under. Hensikten var å få minimal motstand i vannet og redusere sprut opp på båten. Kombinasjonen klinkbygging og kravellbygging er en del av båtbyggertradisjonen i Østfold og har vært vanlig på lokalbygde båter, inkludert snekker, både på Onsøy og Hvaler.

Aas-ternene ble bygd etter kundens ønsker og krav, og størrelsen kan variere fra 23 til 32 fot. Også utseende varierer, for eksempel kunne de innredes med vindskjerm eller hytte foran styreposisjonen i cockpiten. På begge sider er det lange karmer mot akter, der et kort dekk stoppet mot speilet. Aas-terner egner seg best som dagsturbåt, og siden de var relativt kostbare, var de mye brukt som landstedsbåter for velstående. Mange av Aas-ternene  ble opprinnelig brukt som følgebåter under regattaer i det østlige Norge.

Totalt bygde Bjarne Aas omkring 615 båter totalt, hvorav 50 er Aas-terner bygd  på Isegran i Fredrikstad. Ca. 20 fortsatt er bevart. Rundt 1962 overtok Henrik Aas driften av båtbyggeriet, men virksomheten gikk konkurs og ble lagt ned i 1968.  I dag er det Fredrikstad Museum som eier og drifter bygningene til Bjarne Aas på Isegran.

## Moderne terner
I 1988 reintroduserte Fjord Motorboats en fornying av den gamle båttypen med plastskrog og innredning i teak. Modellen, som fikk navnet Fjord Terne 28, er en skjærgårdsbåt utstyrt med innenbordsmotor, og kan nå opp i en hastighet på 30 knop.

På slutten av 1990-årene ble nesten hele båtproduksjonen til Fjord konsentert om Fjord Ternene, som nå i tillegg til Fjord Terne 28, også ble bygget som Fjord Terne 24 og Fjord Terne 21. Den foreløpig siste versjonen ble satt i produksjon i 2000 under navnet Fjord Terne 28c, men denne modellen er nå tatt ut av programmet. Fjord Motorboats har konkurranse fra den danske Walsteds Baadeværft A/S som solgte den Aas-terne-inspirerte Hankø 28 Classic, ofte kalt *Hankø-terne*.

Den typiske Fjord Terne båten betegnes nå som en daycruiser, eller åpen båt med vindskjerm og minikabin.

## Referanser


## Litteratur
* Gøthesen, Gøthe: *Motorbåtene - Fra snekke til motorkrysser, fra feriested til smuglertokt*, 1997 ISBN 82-00-22771-5

## Eksterne lenker
* Fjordboats i Fortid (via waybackmachine.org per 15. august 2014)
* Kravellbygget Aas-terna (via waybackmachine.org per 15. august 2014)
Joe McCoy

**Joe McCoy** (født 11. mai 1905 i Jackson, Mississippi, død 28. januar 1950 i Chicago) var en amerikansk bluesgitarist. Han er best kjent som **Kansas Joe McCoy**, men finnes også omtalt som The Hillbilly Plowboy, Mud Dauber Joe, Hamfoot Ham, The Georgia Pine Boy og Hallelujah Joe. Han er bror av Papa Charlie McCoy og var gift med bluessangeren og -gitaristen Memphis Minnie.

Joe McCoy flytta til Memphis midt på 1920-tallet, og ble der medlem av Jed Davenport's Beale Street Jug Band. Her møtte han også Memphis Minnie, som han seinere gifta seg med, og som han akkompagnerte på en rekke legendariske plateinnspillinger, som «Bumble Bee» og «When the Levee Breaks».

På 1930-tallet flytta Joe og Minnie til Chicago, der de sammen med størrelser som Big Bill Broonzy og Tampa Red bidrog til å modernisere countrybluesen i mer urban retning. McCoys gitarspill og gode stemme kunne gjort han fortjent til en solokarriere, men han foretrakk akkompagnatørns rolle, og etter å ha blitt skilt fra Minnie, danna han sammen med broren Charlie gruppa The Harlem Hamfats. Disse gjorde flere innspillinger mellom 1936 og 1939. Seinere etablerte han gruppa Big Joe and His Washboard Band – sammen med bl.a. Robert Lee McCoy. Denne gruppa ble seinere omdanna til Big Joe and His Rhythm.

## Referanser


## Eksterne lenker
*
Vuelta a España 2008

Den **63. utgave** av sykkelrittet Vuelta a España ble arrangert i tidsrommet 30. august – 21. september 2008, og besto av 21 etapper på til sammen 3173 kilometer. Det var en lagtempo og to individuelle tempoetapper. Spanjolen Alberto Contador vant rittet sammenlagt foran sin lagkamerat amerikaneren Levi Leipheimer. De vant to etapper hver, det samme gjorde også Tom Boonen og Paolo Bettini.

Vuelta a España 2008 var ikke en del av UCI ProTour 2008, og arrangøren sto derfor fritt til å velge hvilke lag som skulle delta. Alle de 18 ProTour-lagene, med unntak av Team Columbia, ble invitert, i tillegg til Tinkoff, Andalucía-Cajasur og Karpin Galicia. Den 7. august ble det annonsert at Scott-American Beef (tidl. Saunier Duval-Scott) likevel ikke fikk delta på grunn av dopingsaken med Riccardo Riccò i Tour de France.

## Etapper
:*Se også [[Etappene i Vuelta a España 2008]]*

## Trøyene dag for dag

## Resultater

### Sammenlagt

### Poengkonkurransen

### Klatrekonkurransen

### Kombinasjonskonkurransen

### Lagkonkurransen

## Se også
* Liste over utøvere i Vuelta a España 2008
	 
## Referanser


## Eksterne lenker
* 
* Rittets hjemmeside
De synoptiske evangelier

**De synoptiske evangeliene** er de tre første evangeliene i Bibelens nye testamente: *[[Evangeliet etter Markus]]*, *[[Evangeliet etter Matteus]]* og *[[Evangeliet etter Lukas]]*.

De omtales som synoptiske ettersom de har en sammenfallende, kronologisk framstilling av Jesu liv og lære, med noe fellesstoff og noe særstoff. Spørsmålet om det nøyaktige vesen av det litterære slektskap mellom de tre nevnte Evangelier — det synoptiske problem — har vært emne for akademisk debatt i århundrer og har vært beskrevet som «den mest fascinerende litterære gåte i alle tider.»

Man regner med at *Markusevangeliet* er det eldste, og at de to andre har hentet mye materiale derfra. I tillegg er det en teori om at Matteus og Lukas har brukt et nå tapt evangelium, Q-kilden, som kilde for mye av det stoffet som er felles for disse to, men som ikke finnes hos Markus.

Begrepet «synoptisk», i den norske betydningen «kortfattet, sammentrengt, oversiktlig», kommer via latinske *synopticus* fra greske σύνοψις, *synopsis*, i betydningen «se alt sammen», men anvendes hovedsakelig i forbindelse med tre evangeliene.

## Se også
* Det synoptiske problem

## Referanser


## Eksterne lenker
* 
* «Synoptics», *Catholic Encyclopedia*
* «Synoptic Problem», *Hypotyposeis*
* «The Synoptic Project», *TextExcavation*